10. ΝΟΜΟΘΕΤ. ΔΙΑΤΑΓΜΑ της 27/27 Ιουν. 1935 Περί τροποποιήσεως και συμπληρώσεως του οργανισμού των εις την αρμοδιότητα του Υπουργείου των Οικονομικών υπαγομένων υπηρεσιών. Άρθρ.2.-1.Καταργείται το άρθρ. 1 του κατ’ εξουσιοδότησιν του Νόμ. 4226 εκδοθέντος Δ. της 11 Νοεμ. 1929 «περί Διοικήσεως Δημοσίων Κτημάτων», η δε μέχρι τούδε «Διοίκησις Δημοσίων Κτημάτων» μετονομαζομένη εις «Διεύθυνσιν Δημοσίων Κτημάτων» αποτελεί εφεξής Διεύθυνσιν της Κεντρικής Υπηρεσίας του Υπουργείου των Οικονομικών. 2.Αι υφιστάμεναι οργανικαί θέσεις του προσωπικού της μέχρι τούδε Διοικήσεως Δημοσίων Κτημάτων, εξαιρέσει του προσωπικού της Εξωτερικής υπηρεσίας, προστίθενται εις τας οργανικάς θέσεις της Κεντρικής Υπηρεσίας του Υπουργείου των Οικονομικών, συγχωνευομένου του προσωπικού τούτου προς το προσωπικόν της Κεντρικής υπηρεσίας του Υπουργείου των Οικονομικών. Πάσαι αι διατάξεις αι διέπουσαι το προσωπικόν της Κεντρικής Υπηρεσίας του Υπουργείου των Οικονομικών όσον αφορά τα προσόντα και τον τρόπον του διορισμού και των προαγωγών, την πειθαρχικήν εξουσίαν και τας απολύσεις εφαρμόζονται εφεξής και δια το συγχωνευόμενον προσωπικόν της μέχρι τούδε Διοικήσεως Δημοσίων Κτημάτων. 3.Το ούτω συγχωνευόμενον προσωπικόν, αποτελούν εφεξής προσωπικόν της Κεντρικής Υπηρεσίας του Υπουργείου των Οικονομικών, τοποθετείται εις τας διαφόρους Διευθύνσεις, Τμήματα ή γραφεία δια διαταγών του Υπουργού των Οικονομικών συμφώνως τη παρ. 2 του άρθρ. 1, υπάγεται δε εις την αρμοδιότητα της Διευθύνσεως Διοικητικού του Υπουργείου τούτου (Τμήματος Προσωπικού Κεντρικής Υπηρεσίας). 4.Αι διατάξεις των παρ. 2 και 3 δεν ισχύουσι προκειμένου περί του Προϊσταμένου του τοπογραφικού τμήματος, του προϊσταμένου τουτοπογραφικού Συνεργείου, των τοπογράφων ΜηΣελ. 167 30 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.8-10 χανικών και των σχεδιαστών, οίτινες εφεξής αποτελούσι μέρος του προσωπικού της Εξωτερικής Υπηρεσίας της Διευθύνσεως Δημοσίων Κτημάτων, εξακολουθούσιν όμως διεπόμενοι υπό των άχρι τούδε ισχυουσών διατάξεων όσον αφορά τα προσόντα διορισμού και προαγωγής και την εν γένει σταδιοδρομίαν των. Ούτοι υπάγονται εφεξής εις την αρμοδιότητα της Διευθύνσεως Διοικητικού του Υπουργείου των Οικονομικών (Τμήματος Προσωπικού Οικονομικών Εφοριών). 5.Το προσωπικόν της Εξωτερικής Υπηρεσίας της μέχρι τούδε Διοικήσεως Δημοσίων Κτημάτων αποτελεί εφεξής περιφερειακόν κλάδον της αρμοδιότητος του Υπουργείου των Οικονομικών, εις ον εφεξής ανήκουσι και οι εν τη προηγουμένη παραγράφω μνημονευόμενοι υπάλληλοι, υπάγεται δε εις την αρμοδιότητα της Διευθύνσεως Διοικητικού του Υπουργείου τούτου (Τμήματος Προσωπικού Οικονομικών Εφοριών). 6.Όπου κατά τας κειμένας διατάξεις απαιτείται, προκειμένου περί διορισμών, προαγωγών, μεταθέσεων κλπ. του προσωπικού της αρμοδιότητος της μέχρι τούδε Διοικήσεως Δημοσίων Κτημάτων ή προκειμένου περί απολύσεων ή ασκήσεως εν γένει πειθαρχικής εξουσίας επί του αυτού προσωπικού, απόφασις ή γνωμοδότησις της Διοικούσης Επιτροπής Δημοσίων Κτημάτων, απαιτείται εφεξής αντί ταύτης απόφασις ή γνωμοδότησις του Συμβουλίου Οικονομικής Υπηρεσίας. 7.Η θέσις του προϊσταμένου του Δικαστικού Τμήματος της μέχρι τούδε Διοικήσεως Δημοσίων Κτημάτων καθίσταται εφεξής οργανική θέσεις τμηματάρχου α΄ ή β΄ τάξεως της Κεντρικής Υπηρεσίας του Υπουργείου των Οικονομικών, δύναται δε και ο Προϊστάμενος του Τμήματος τούτου να τοποθετήται ή μετατίθηται εις ετέραν Διεύθυνσιν του αυτού Υπουργείου κατά τα ισχύοντα περί των τμηματαρχών του Υπουργείου των Οικονομικών. Την θέσιν ταύτην καταλαμβάνει κατά την πρώτην εφαρμογήν του παρόντος ο ήδη υπηρετών ως προϊστάμενος του Δικαστικού Τμήματος της μέχρι τούδε Διοικήσεως Δημοσίων Κτημάτων διατηρών τον ον κέκτηται ήδη ανώτερον βαθμόν και μισθόν. Οι εισηγηταί παρά τω Δικαστικώ Τμήματι της μέχρι τούδε Διοικήσεως Δημοσίων Κτημάτων εξομοιούνται εφεξής κατά πάντα προς τους Εισηγητάς του Υπουργείου των Οικονομικών, εφαρμοζομένων και ως προς τούτους των διατάξεων των παρ. 2 και 3 του παρόντος άρθρου. Η παρ. 3 του άρθρ. 22 του Δ/τος της 11 Νοεμ. 1929 «περί Διοικήσεως Δημοσίων Κτημάτων» καταργείται. Σελ. 168 8.Η Διοικούσα Επιτροπή της μέχρι τούδε Διοικήσεως Δημοσίων Κτημάτων, μετονομάζεται εις «Επιτροπήν Δημοσίων Κτημάτων» αποτελείται δ’ εφεξής. (Βλ. άρθρ. 1 Α.Ν. 1540/1938). 9.Εις ας περιπτώσεις, πλην των εν παρ. 6 του παρόντος άρθρου μνημονευομένων, ορίζεται υπό των άχρι τούδε κειμένων διατάξεων, ότι αποφασίζει η μέχρι τούδε υφισταμένη «Διοικούσα Επιτροπή της Διοικήσεως Δημοσίων Κτημάτων» αποφασίζει εφεξής ο Υπουργός των Οικονομικών μετά σύμφωνον γνώμην της κατά την προηγουμένην παράγραφον «Επιτροπής Δημοσίων Κτημάτων». 10.Η θέσις του αρχικλητήρος της μέχρι τούδε Διοικήσεως Δημοσίων Κτημάτων καταργείται, ο δε κατέχων ταύτην μετατίθεται εις θέσιν κλητήρος α΄ τάξεως, διατηρών τον ον κέκτηται ανώτερον μισθόν. Αι υφιστάμεναι οκτώ θέσεις κλητήρων της μέχρι τούδε Διοικήσεως Δημοσίων Κτημάτων ορίζονται εφεξής ως θέσεις κλητήρων α΄ τάξεως. Αι λοιπαί διατάξεις παρατεθήσονται εν τόμω 24. 